Webová verzia iCloud sa vždy snažila imitovať existujúce iOS aplikácie a práve to má na svedomí, že sa Apple rozhodol užívateľom na internete poskytnúť kancelárske programy s prakticky rovnakým prostredím ako na iOS. Táto skutočnosť však začala biť do očí po tom, ako sa prakticky celé prostredie s výnimkou iWork prispôsobilo grafike iOS 7, a práve to dnes Apple napraví spolu s uvedením novej verzie aplikácií Pages, Numbers a Keynote zo sady iWork pre iOS. Toto zároveň spôsobilo, že Apple dnes potichu pozastavil funkcionalitu internetovej služby a používatelia, ktorí chceli editovať alebo vytvárať svoje dokumenty, sa ocitli zoči-voči novej informatívnej hláške.
Táto hláška upozorňuje užívateľov na to, že Apple v týchto hodinách updatuje webové aplikácie Pages, Numbers a Keynote a s najvyššou pravdepodobnosťou ich prispôsobí novému prostrediu. To ale nie je jediná vec, na ktorú Apple upozorňuje a dozvedáme sa, že tu uvidíme skvelé nové funkcie. Momentálne nevieme, o čo by sa malo jednať, no myslíme si, že by sa malo jednať o funkcie, ktoré Apple niekoľko mesiacov uvádzal ako tie, ktoré pridá v budúcnosti. Apple obnoví prevádzku služby už o pár hodín a teda očakávame, že ju spustí súčasne s uvedením nového softvéru pre iOS 7.